728a062d5751b378f3fc202c9886f009

 Mit problem er at jeg hver dag, hvert minut, faktisk hele tiden siger til mig selv at jeg ikke er god nok. Det er ret svært at forklare, men jeg har hele tiden forestillinger i mit hoved hvor folk sviner mig til.. kalder mig lede ting, som so, luder og fortæller mig om alle de fejl de overhovedet kan finde omkring mit udseende. Jeg ved ikke hvorfor jeg altid forestiller mig folk svine mig til, men det er det eneste jeg kan tænke på. Jeg bliver hverken mobbet eller kaldt grimme ting til daglig. Jeg får tvært imod meget ros for mit udseende og sådan, men alligevel. Jeg kan sagtens se mig i spejlet og syntes at jeg er smuk. Nogle gange sider jeg og græder over hvor stolt jeg er over mig selv, da jeg har været rigtig meget igennem, og klaret det hele. Mit problem er bare at jeg ikke kan forstå hvorfor jeg bilder mig selv ind at jeg ikke er god nok. Hvad kan jeg gøre for at stoppe med alle de ''onde tanker''. Jeg er et meget sensitivt menneske, da jeg har været igennem en depression og overvundet social angst og en masse andet. På grund af alle de ting kan jeg ikke holde til ret meget mere. En dårlig dag kan gøre at jeg er nede i en måned, før jeg indser at jeg skal rejse mig op igen. Det er, som om at jeg ikke kan tillade mig selv, at have det godt, fordi jeg er så vant til at have det svært. Jeg ved jeg er god nok, men alligevel vil jeg gøre alt for at fortælle mig selv at jeg ikke er. Jeg har hele tiden billeder, videoer, og ord i hovedet der fortæller mig alle de ting jeg ikke syntes om mig selv og endda de ting jeg godt kan lide ved mig selv, fortæller jeg mig selv at jeg ikke kan lide. 
jeg fortæller mig selv konstant at jeg ikke er god nok
======================================================


ungzone.dk
2019.47

Hej Lena.

Det lyder til du er meget usikker på dig selv og at du bilder dig selv ind du ikke er god nok. Men alligevel kan du kigge dig selv ind i spejlet og se du er smuk. Når folk roser dig, skal du forsøge at lytte mere til dig og tage det til dig. Det at du ser mange fejl ved dig selv kan være i forlængelse af at du har været igennem en depression og social angst. Prøv hver gang du stå foran spejlet at sige de ting du kan lide ved dig selv, ikke fokusere på de negative ting kun de positive og gode ting du ser i spejlet. 

Alle skal have det godt og selvfølgelig skal du tillade dig at have det godt. Det at du har været igennem en depression og social angst har gjort dig stærkere. Lad være med at tænk på alt det negative, som hvordan du ser ud og om andre snakker om dig. Som sagt kan det skyldes at du er usikker på dig selv. Lav en regel med dig selv at hver dag skal du sige en god ting om dig selv, måske skriv dem ned og de skal selvfølgelige variere fra dag til dag. 

Jeg håber du kunne bruge mit råd til noget :)

Søde hilsner,  
Laura

 